rejauldu/bengali-wikipedia huggingface dataset:
নাকাশিপাড়া (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৮১ নং নাকাশিপাড়া বিধানসভা কেন্দ্রটি বেথুয়াডহরি-১ এবং বেথুয়াডহরি-২, বিল্বগ্রাম, ধর্মদা, মুড়াগাছা, বীরপুর-১, দোগাছিয়া, নাকাশিপাড়া, বীরপুর-২, পাতিকাবাড়ি এবং মাঝেরগ্রাম গ্রাম পঞ্চায়েত গুলি নাকাশিপাড়া সমষ্টি উন্নয়ন ব্লক এবং পালিতবাগিয়া এবং রাজারামপুর ঘোড়াইক্ষেত্র গ্রাম পঞ্চায়েত গুলি কালীগঞ্জ সমষ্টি উন্নয়ন ব্লক এর অন্তর্গত।  নাকাশিপাড়া বিধানসভা কেন্দ্রটি ১২ নং কৃষ্ণনগর লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১নাকাশিপাড়াজগন্নাথ ভারতীয় জাতীয় কংগ্রেস১৯৫৭মহানন্দ হালদারভারতীয় জাতীয় কংগ্রেস এস.এম. ফজলুর রহমানভারতীয় জাতীয় কংগ্রেস  ১৯৬২এস.এম. ফজলুর রহমানভারতীয় জাতীয় কংগ্রেস১৯৬৭এম.সি. মণ্ডলবাংলা কংগ্রেস ১৯৬৯নীলকমল সরকারভারতীয় জাতীয় কংগ্রেস ১৯৭১গোবিন্দ চন্দ্র মণ্ডলনির্দল ১৯৭২নীলকমল সরকারভারতীয় জাতীয় কংগ্রেস ১৯৭৭মীর ফকির মহম্মদভারতের কমিউনিস্ট পার্টি (মার্ক্সবাদী)১৯৮২মীর ফকির মহম্মদভারতের কমিউনিস্ট পার্টি (মার্ক্সবাদী) ১৯৮৭সন্তোষ কুমার সিনহাভারতের কমিউনিস্ট পার্টি (মার্ক্সবাদী)১৯৯১শেখ খাবিরুদ্দিন আহমেদভারতের কমিউনিস্ট পার্টি (মার্ক্সবাদী)১৯৯৬শেখ খাবিরুদ্দিন আহমেদভারতের কমিউনিস্ট পার্টি (মার্ক্সবাদী)২০০১কল্লোল খানসর্বভারতীয় তৃণমূল কংগ্রেস ২০০৬কল্লোল খানসর্বভারতীয় তৃণমূল কংগ্রেস২০১১কল্লোল খানসর্বভারতীয় তৃণমূল কংগ্রেস  নির্বাচনী ২০১১ ২০১১ সালের নির্বাচনে, তৃণমূল কংগ্রেসের কল্লোল খান তার নিকটতম প্রতিদ্বন্দ্বী সিপিআই (এম) -এর গায়ত্রী সর্দারকে পরাজিত করেন।     ১৯৭৭-২০০৬ ২০০৬ এবং ২০০১ সালের বিধানসভা নির্বাচনে, তৃণমূল কংগ্রেসের কল্লোল খান নাকাশিপাড়া কেন্দ্র থেকে জয়লাভ করেন তার নিকটতম প্রতিদ্বন্দ্বী ২০০৬ সালে সিপিআই (এম) এর এস.এম. সাদীকে পরাজিত করেন এবং ২০০১ সালে সিপিআই (এম) -এর শেখ খাবিরুদ্দিন আহমেদকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর সিপিআই (এম) -এর শেখ খাবিরুদ্দিন আহমেদ ১৯৯৬ সালে কংগ্রেসের ধ্রুবজ্যোতি ঘোষকে পরাজিত করেন এবং কংগ্রেসের ১৯৯১ সালে কল্লোল খান প্রতিনিধিত্ব করেন। সিপিআই (এম) -এর সন্তোষ কুমার সিনহা ১৯৮৭ সালে কল্লোল খানকে পরাজিত করেন। ১৯৮২ সালে সিপিআই (এম) -এর মীর ফকির মহম্মদ কংগ্রেসের নীল কমল সরকারকে পরাজিত করে এবং ১৯৭৭ সালে কংগ্রেসের এস.এম.বদরুদ্দিনকে পরাজিত করেন।  ১৯৫১-১৯৭২ ১৯৬৭ এবং ১৯৭২ সালের মধ্যে নাকাশিপাড়া কেন্দ্রটি (এসসি)র জন্য সংরক্ষিত ছিল। কংগ্রেসের নীল কমল সরকার ১৯৭২ সালে জয়লাভ করেন। ১৯৭১ সালে নির্দলের গোবিন্দ চন্দ্র মণ্ডল জয়ী হন। কংগ্রেসের নীল কমল সরকার ১৯৬৯ সালে জয়লাভ করেন। ১৯৬৭ সালে বাংলা কংগ্রেসের এম.সি. মন্ডল জয়ী হন। ১৯৬২ কংগ্রেসের এস.এম. ফজলুর রহমান নাকাশিপাড়া উন্মুক্ত আসন থেকে জয়লাভ করেন। ১৯৫৭ সালে নাকাশিপাড়া একটি যৌথ আসন ছিল, যার মধ্যে একটি আসন (এসসি) জন্য সংরক্ষিত ছিল। কংগ্রেসের এস.এম. ফজলুর রহমান ও মহানন্দ হালদার উভয় জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের জগন্নাথ মজুমদার জয়ী হন নাকাশিপাড়া উন্মুক্ত কেন্দ্র থেকে।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:নদিয়া জেলার রাজনীতি
ইব্রাহিম মেডিকেল কলেজ বাংলাদেশের একটি বেসরকারি মেডিকেল কলেজ। ২০০২ সালে কলেজটি রাজধানী ঢাকার শাহবাগে প্রতিষ্ঠিত হয়। ঢাকার সেগুনবাগিচায় এর আরও একটি ক্যাম্পাস রয়েছে। কলেজটি ঢাকা বিশ্ববিদ্যালয় এর অধিভুক্ত একটি মেডিকেল কলেজ।  কলেজটিতে পাঁচ বছর মেয়াদী এমবিবিএস কোর্সের পাঠ প্রদান করা হয়। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। এই কলেজ কর্তৃক প্রদত্ত এমবিবিএস ডিগ্রি বাংলাদেশ মেডিকেল অ্যান্ড ডেন্টাল কাউন্সিল স্বীকৃত। সফল ভাবে পাঁচ বছরের কোর্স সমাপ্তির পর এই কলেজের শিক্ষার্থীরা ঢাকা বিশ্ববিদ্যালয় থেকে এমবিবিএস ডিগ্রি লাভ করে থাকে।   আরও দেখুন   বাংলাদেশের মেডিকেল কলেজসমূহের তালিকা।   তথ্যসূত্র    বহিঃসংযোগ   বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:ঢাকার হাসপাতাল বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০২-এ বাংলাদেশে প্রতিষ্ঠিত বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশের বেসরকারি ডেন্টাল কলেজ
দিয়েগো রোদ্রিগেস দে সিলবা ই বেলাসকেস (স্পেনীয় ভাষায়: Diego Rodríguez de Silva y Velázquez) (৬ই জুন, ১৫৯৯ - ৬ই আগস্ট, ১৬৬০) বিখ্যাত স্পেনীয় চিত্রশিল্পী। তিনি রাজা ফিলিপ ৪ এর রাজদরবারের প্রধান শিল্পী ছিলেন। সমসাময়িক বারোক যুগের ব্যক্তিস্বাতন্ত্রবাদী শিল্পী হিসেবে তিনি প্রসিদ্ধ, মূলত পোর্ট্রেট শিল্পে সিদ্ধি লাভ করেছিলেন। ঐতিহাসিক ও সাংস্কৃতিক বহু দৃশ্যকে ছবিতে ফুটিয়ে তোলার পাশাপাশি স্পেনের রাজ পরিবারের অনেকের পোর্ট্রেট এঁকেছেন বেলাসকেস। এছাড়া অন্যান্য গুরুত্বপূর্ণ ইউরোপীয় ব্যক্তিত্ব ও সাধারণ লোকের ছবি এঁকেছেন। তার শিল্পী ক্যারিয়ার চূড়ান্ত সফলতা লাভ করেছে লেস মেনিয়ান্সের (১৯৫৬) মাধ্যমে।   বহিঃসংযোগ    Diego Velázquez at the Art Renewal Center.  Diego Velázquez at Artcyclopedia.com  Velazquez in the "History of Art"   বিষয়শ্রেণী:বারোক চিত্রকর বিষয়শ্রেণী:প্রতিকৃতি শিল্পী বিষয়শ্রেণী:স্পেনীয় চিত্রকর বিষয়শ্রেণী:সেভিলের ব্যক্তিত্ব বিষয়শ্রেণী:১৫৯৯-এ জন্ম বিষয়শ্রেণী:১৬৬০-এ মৃত্যু
দি এম্পায়ার স্ট্রাইকস ব্যাক (স্টার ওয়ার্স: এপিসোড V – দি এম্পায়ার স্ট্রাইকস ব্যাক নামেও পরিচিত) হল আরভিন কার্শনার পরিচালিত ১৯৮০ সালের মহাকাব্যিক মহাকাশ যাত্রার ওপর নির্মিত একটি মার্কিন বিজ্ঞান কল্পকাহিনী চলচ্চিত্র। জর্জ লুকাসের গল্প অবলম্বনে চলচ্চিত্রটির চিত্রনাট্য লিখেন লেই ব্র্যাকেট ও লরেস্ন কাসড্যান। এটি প্রযোজনা করে লুকাসফিল্ম ও পরিবেশনা করে টুয়েন্টিয়েথ সেঞ্চুরি ফক্স। এতে শ্রেষ্ঠাংশে অভিনয় করেছেন মার্ক হ্যামিল, হ্যারিসন ফোর্ড, ক্যারি ফিশার, বিলি ডি উইলিয়ামস, অ্যান্থনি ড্যানিয়েলস, ডেভিড প্রাউস, কেনি বেকার, পিটার মেহিউ ও ফ্র্যাঙ্ক ওজ।  এটি দুটি একাডেমি পুরস্কার, দুটি গ্র্যামি পুরস্কার, একটি বাফটা পুরস্কার এবং নাট্যধর্মী উপস্থাপনা বিভাগে একটি হ্যুগো পুরস্কার অর্জন করে। মুদ্রাস্ফীতি সমন্বয়ের পর এটি মার্কিন যুক্তরাষ্ট্র ও কানাডায় ১৩তম শীর্ষ আয়কারী চলচ্চিত্র।  মুক্তির পর থেকে চলচ্চিত্রটি সমালোচকদের পুনর্বিবেচনায় আসে এবং বর্তমানে এটি স্টার ওয়ার্স ধারাবাহিকের সেরা চলচ্চিত্র ও সর্বকালের অন্যতম সেরা চলচ্চিত্র হিসেবে গণ্য হয়। ২০১০ সালে চলচ্চিত্রটিকে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।    শ্রেষ্ঠাংশে   মার্ক হ্যামিল - লুক স্কাইওয়াকার: রেবেল অ্যালায়েন্সের পাইলট ও শিক্ষানবিশ জেডাই  হ্যারিসন ফোর্ড - হান সলো: মিলিনিয়াম ফ্যালকনের ক্যাপ্টেন  ক্যারি ফিশার - লেইয়া অরগানা: রেবেল অ্যালায়েন্সের নেত্রী  বিলি দি উইলিয়ামস - ল্যান্ডো কালরিসিয়ান: ক্লাউড সিটির প্রশাসক  অ্যান্থনি ড্যানিয়েলস - সি থ্রিপিও (সি৩পিও): মনুষ্যসদৃশ প্রটোকল ড্রয়েড  ডেভিড প্রাউস / জেমস আর্ল জোন্স (কণ্ঠ) - লর্ড ডার্থ ভ্যাডার: শক্তিধর সিথ লর্ড  কেনি বেকার - আর্টু ডিটু (আর২-ডি২): অ্যাস্ট্রোমেক ড্রয়েড  পিটার মেহিউ - চিউবাকা: হানের উইকি বন্ধু ও মিলিনিয়াম ফ্যালকনের সহ-পাইলট  ফ্র্যাঙ্ক ওজ (কণ্ঠ) - ইয়োডা: ক্ষুদ্র-শতাব্দী পুরনো জেডাই মাস্টার   তথ্যসূত্র    বহিঃসংযোগ            বিষয়শ্রেণী:১৯৮০-এর চলচ্চিত্র বিষয়শ্রেণী:১৯৮০-এর বিজ্ঞান কল্পকাহিনী চলচ্চিত্র বিষয়শ্রেণী:১৯৮০-এর দশকের ইংরেজি ভাষার চলচ্চিত্র বিষয়শ্রেণী:১৯৮০-এর দশকের বিজ্ঞান কল্পকাহিনীনির্ভর মারপিটধর্মী চলচ্চিত্র বিষয়শ্রেণী:১৯৮০-এর দশকের বিজ্ঞান কল্পকাহিনীনির্ভর যুদ্ধভিত্তিক চলচ্চিত্র বিষয়শ্রেণী:১৯৮০-এর দশকের মার্কিন চলচ্চিত্র বিষয়শ্রেণী:ইংরেজি ভাষার বিজ্ঞান কল্পকাহিনীনির্ভর মারপিটধর্মী চলচ্চিত্র বিষয়শ্রেণী:স্টার ওয়ার্সের চলচ্চিত্র বিষয়শ্রেণী:জর্জ লুকাস পরিচালিত চলচ্চিত্র বিষয়শ্রেণী:জর্জ লুকাসের চিত্রনাট্য সংবলিত চলচ্চিত্র বিষয়শ্রেণী:জন উইলিয়ামস সুরারোপিত চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:লুকাসফিল্মের চলচ্চিত্র বিষয়শ্রেণী:বিজ্ঞান কল্পকাহিনী রোমাঞ্চকর চলচ্চিত্র বিষয়শ্রেণী:মার্কিন বিজ্ঞান কল্পকাহিনী চলচ্চিত্র বিষয়শ্রেণী:মার্কিন বিজ্ঞান কল্পকাহিনীনির্ভর মারপিটধর্মী চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:মার্কিন মহাকাব্যিক কাল্পনিক চলচ্চিত্র বিষয়শ্রেণী:মার্কিন মহাশূন্যে দুঃসাহসিক অভিযান চলচ্চিত্র বিষয়শ্রেণী:বিদ্রোহ সম্পর্কে চলচ্চিত্র বিষয়শ্রেণী:নরওয়েতে ধারণকৃত চলচ্চিত্র বিষয়শ্রেণী:শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:স্যাটার্ন পুরস্কার বিজয়ী চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
নেত্রকোণা বিশ্ববিদ্যালয় (নেত্রবি) বাংলাদেশের নেত্রকোনা জেলায় অবস্থিত একটি সরকারি বিশ্ববিদ্যালয়। এর পূর্ব নাম ছিল শেখ হাসিনা বিশ্ববিদ্যালয় (শেহাবি) যা ২০১৮ সালে বাংলাদেশের সাবেক প্রধানমন্ত্রী শেখ হাসিনার নামে প্রতিষ্ঠা করা হয়। নেত্রকোনা শহরের উপকণ্ঠে রাজুর বাজার নামক এলাকায়, ময়মনসিংহ শহর থেকে ৪৩ কিলোমিটার দূরে ময়মনসিংহ-সুনামগঞ্জ সড়কের পাশে বিশ্ববিদ্যালয়টি অবস্থিত। ২০২৫ সালের ১৬ই জানুয়ারি বিশ্ববিদ্যালয়টির নাম পরিবর্তন করে বর্তমান নামে নামকরণ করা হয়।   ইতিহাস   ২০১৭ সালের ৩০ জানুয়ারি নিয়মিত মন্ত্রীসভায় নেত্রকোণা জেলায় শেখ হাসিনা বিশ্ববিদ্যালয় স্থাপনের নীতি পাশ হয়। প্রথমদিকে এটিকে বিজ্ঞান ও প্রযুক্তি বিশ্ববিদ্যালয় হিসেবে স্থাপনের কথা থাকলেও পরে সাধারণ বিশ্ববিদ্যালয় হিসেবে প্রতিষ্ঠার ঘোষণা দেওয়া হয়। ২০২৫ সালে বাংলাদেশের অন্তর্বর্তী সরকার বিশ্ববিদ্যালয়টির নাম 'শেখ হাসিনা বিশ্ববিদ্যালয়, নেত্রকোনা' থেকে পরিবর্তন করে 'নেত্রকোনা বিশ্ববিদ্যালয়' নামকরণ করে।   অনুষদ ও বিভাগ  বর্তমানে এই বিশ্ববিদ্যালয়ে ৩টি অনুষদের অধীনে ৪টি বিভাগ আছে।   প্রকৌশল ও প্রযুক্তি অনুষদ  কম্পিউটার বিজ্ঞান ও প্রকৌশল বিভাগ  সামাজিক বিজ্ঞান অনুষদ  অর্থনীতি বিভাগ  কলা অনুষদ  বাংলা বিভাগ  ইংরেজি বিভাগ   উপাচার্যবৃন্দ  নিম্নোক্ত ব্যক্তিবর্গ শেখ হাসিনা বিশ্ববিদ্যালয়ের উপাচার্য হিসেবে দায়িত্ব পালন করেন:   অধ্যাপক ড. রফিকউল্লাহ খান (১ আগস্ট ২০১৮ - ৩১ জুলাই ২০২২)   অধ্যাপক ড. গোলাম কবীর (৪ সেপ্টেম্বর ২০২২ - ১১ আগস্ট ২০২৪)  অধ্যাপক ড. খন্দকার মোহাম্মদ আশরাফুল মুনিম (২৩ অক্টোবর ২০২৪ - বর্তমান)   তথ্যসূত্র   বহিঃসংযোগ     বিষয়শ্রেণী:বাংলাদেশের সরকারি বিশ্ববিদ্যালয় বিষয়শ্রেণী:নেত্রকোণা জেলার শিক্ষাপ্রতিষ্ঠান বিষয়শ্রেণী:২০১৮-এ প্রতিষ্ঠিত শিক্ষাপ্রতিষ্ঠান
ফুটি মসজিদ (ইংরেজি: Fouti Mosque) বা ফৌত মসজিদ পশ্চিমবঙ্গের মুর্শিদাবাদ জেলার অন্যতম বৃহৎ ও প্রাচীন মসজিদ। এটি নির্মাণ করেন মুর্শিদকুলি খাঁর দৌহিত্র নবাব সরফরাজ খান। মসজিদটির দৈর্ঘ্য ও উচ্চতা যথাক্রমে ১৩৫ ফুট ও ৪০ ফুট। মসজিদের চারকোণে চারটি মিনার রয়েছে। এই মসজিদের গড়নের সাথে মুর্শিদাবাদের কাটরা মসজিদের গঠনপ্রনালীর মিল আছে।   ইতিহাস  300px|থাম্ব|ফুটি মসজিদের অভ্যন্তর কথিত আছে, মুর্শিদকুলি খাঁর দৌহিত্র নবাব সরফরাজ খান তার অক্ষয়কীর্তি হিসাবে তৈরি করতে চেয়েছিলেন এই মসজিদটিকে। তাই তিনি নাকি এক রাত্তিরের মধ্যেই বিশাল এই মসজিদ বানানোর চেষ্টা করেন। সুজাউদ্দৌলার মৃত্যুর পর ১৭৩৯ খ্রিষ্টাব্দে তার পুত্র সরফরাজ নবাবী মসনদে বসেন। নবাবী মসনদে বসলেও রাজ্য শাসনের ভার মন্ত্রীবর্গের ওপরে ন্যস্ত করে তিনি ভোগ বিলাস ও অনাচারের পথে পা দেন। তার রাজত্বকালে অরাজকতা, মন্ত্রী মন্ডলীর সদস্যদের সঙ্গে নবাবের বিরোধ উত্তরোত্তর বেড়েই চলে। অবশেষে দিল্লীর বাদশাহ হস্তক্ষেপ করতে বাধ্য হন। নবাব আলীবর্দী খানের নেতৃত্বাধীন ফৌজের হাতে নবাব সরফরাজ খাঁ নিহত হন। নিজের স্মৃতি রক্ষার জন্য একটি সুরম্য মসজিদ স্থাপন করার কাজ শুরু করেছিলেন নবাব সরফরাজ তার জীবদ্দশায়। কিন্তু যুদ্ধবিগ্রহে জড়িয়ে পড়ার ফলে কাজটি সম্পূর্ণ হয়ে ওঠেনি। নবাবের মৃত্যুর সঙ্গে তার সাধের কীর্তি সৌধ নির্মাণের কাজ অসম্পূর্ণই রয়ে গিয়েছিল। নবাবের আকাঙ্ক্ষা পূর্ণ হবার আগেই নবাব 'ফৌত' হয়ে যান। তাই অসম্পূর্ণ গম্বুজের কারণে মসজিদটি ফৌতি মসজিদ বা ফুটি মসজিদ বলে পরিচিত হয়।  সংস্কারের অভাবে ‪জরাজীর্ণ অবস্থায় এখন এটি প্রায় বর্তমানে ‪ধ্বংসের মুখে। মসজিদের দেওয়ালে ইন্দো-সারাসেনিক স্থাপত্যশৈলীর কারুকাজ রয়েছে।   তথ্যসূত্র   বিষয়শ্রেণী:পশ্চিমবঙ্গের মসজিদ বিষয়শ্রেণী:ভারতের মসজিদ বিষয়শ্রেণী:১৭৪০-এ সম্পন্ন মসজিদ বিষয়শ্রেণী:মুর্শিদাবাদের দর্শনীয় স্থান বিষয়শ্রেণী:১৭৪০-এ ভারতে প্রতিষ্ঠিত
বেয়ান () হলো কুয়েতের হাওয়ালি গভর্নরেটের একটি আবাসিক এলাকা এবং জেলা, ১৩টি ব্লক নিয়ে গঠিত এবং এটি কুয়েত শহরের মূল এলাকা থেকে প্রায় ১৫ কিলোমিটার দূরে অবস্থিত। এর নামকরণটি এই সত্যের দ্বারা অনুপ্রাণিত হয়েছিল যে এটি তার আশেপাশের মিশরেফ, সালওয়া এবং রুমাইথিয়ার তুলনায় উচ্চ উচ্চতায় অবস্থিত। কুয়েত সরকারের সদর দপ্তর বেয়ান প্রাসাদ অবস্থিত। যেখানে নিজস্ব মসজিদ এবং দেয়ালের মধ্যে বাগান রয়েছে। এটির পাশে, প্রধান স্কাইলাইনে কুয়েত ওয়াটার টাওয়ারগুলির একটি গ্রুপ রয়েছে (তাদের সাদা-নীল উল্লম্ব ফিতে এবং লম্বা মাশরুম ফার্ম এর জন্য সুপরিচিত), কারণ তাদের নয়টি একটি হীরার আকারে সাজানো হয়েছে।  বায়ানে মার্কিন যুক্তরাষ্ট্র, বেলজিয়াম এবং থাইল্যান্ড সহ বেশ কয়েকটি দেশের আন্তর্জাতিক দূতাবাস রয়েছে।   তথ্যসূত্র   বিষয়শ্রেণী:কুয়েত সিটির শহরতলী বিষয়শ্রেণী:হাওয়ালি গভর্নরেটের জেলা
ঘেট কচু বা খারকোন (বৈজ্ঞানিক নাম: Typhonium trilobatum) Araceae পরিবারের একটি উদ্ভিদ প্রজাতি। অন্যান্য স্থানীয় নাম: ঘের কচু,ঘেটওল,ঘেটকোল,খারকান, খারকন, খানমান ইত্যাদি। রংপুর অঞ্চলে এটি চামঘাস নামেও পরিচিত। আদিবাসি চাকমা সম্প্রদায় খারকন কে খারবাস, খারাকেও, গাড়ো সম্প্রদায় কালমান বলে।  বর্ণনা  খারকোন শাকের গাছের ডাটা লম্বা হয়। পাতা গাড় সবুজ রং। ডাটার রং কিছুটা খয়েরি। পাতা দেখতে তিন কোনা খাজ কাটা হয়। লাল রং এর ফুল হয়।ফুল দেখতে অনেকটা কলমের মত।  চট্টগ্রাম,পার্বত্য চট্টগ্রাম,টাংগাইল,সিলেট এবং ঢাকায় এই শাক পাওয়া যায়।  প্রধান ব্যবহার  শাক হিসেবে খায়, ওষুধি অন্যান্য ব্যবহার :প্রধান ব্যবহার: এই শাকের ডাটাসহ পাতা রসুন কালোজিরা,শুকনা মরিচ ভেজে পাটায় বেটে ভর্তা করে খাওয়া হয়। টাংগাইল এলাকায় গ্রামের বেশির ভাগ মানুষ খুদের ভাতের সাথে এই শাকের ভর্তা খেতে খুব পছন্দ করে।  এছাড়া অনেকে ডাটা ছোট ছোট করে কেটে ভেজে শুঁটকি মাছ দিয়ে রান্না করে খায়।  এই শাকের ডাটাসহ পাতা রসুন, পেঁয়াজ, কালোজিরা, শুকনা মরিচ সরিষার তেলে ভেজে পাটায় বেটে পরিমাণ মতো লবণ মিশিয়ে ভর্তা করে খাওয়া যায়। অনেক এলাকায় খুদের ভাতের সাথে এই শাকের ভর্তা খেতে খুব পছন্দ করে।  এছাড়া অনেকে এটির ডাটা ছোট ছোট করে কেটে ভেজে শুঁটকি মাছ দিয়ে রান্না করে খায়। তবে ভাতের সাথে মিশিয়ে খাওয়ার সময় লেবু বা তেঁতুল মিশিয়ে খেলে গলা চুলকানোর ভয় থাকে না।  এছাড়াও কুচিকুচি করে কেটে রসুন, পেয়াজ, তেল ইত্যাদি দিয়ে দীর্ঘক্ষণ অল্পতাপে জ্বাল দিয়ে শাক হিসাবে খাওয়া হয়।  ওষুধি ব্যবহার  কলার সাথে খারকোন খেলে পাকস্থলীর সমস্যা ভাল হয়ে যায়। গরুর শরীরে ঘা হলে গাড়ো সম্প্রদায়ের মানুষ এই শাকের শিকড় মিহি করে বেটে পেষ্ট তৈরি করে সেখানে ব্যবহার করে।   তথ্যসূত্র   বহিঃসংযোগ  বিষয়শ্রেণী:শাক  en:Typhonium trilobatum
thumb|245px|বাংলাদেশ বিমান বাহিনীর পতাকা  এটি বাংলাদেশ বিমান বাহিনীতে কর্মরত কর্মরত এয়ার মার্শালদের তালিকা। বর্তমানে বাংলাদেশ বিমান বাহিনীতে একজন এয়ার চিফ মার্শাল ও ১৩ জন এয়ার ভাইস মার্শাল আছেন। কোন এয়ার মার্শাল নেই।   বর্তমানে কর্মরত বিমান বাহিনী মার্শাল    এয়ার চিফ মার্শাল 30px   হাসান মাহমুদ খান, বিবিপি, ওএসপি, জিইউপি, এনএসডাব্লিউসি, পিএসসি, জিডি (পি), বাংলাদেশ বিমান বাহিনীর প্রধান (সিওএএস), ঢাকা সেনানিবাস, ঢাকা   এয়ার মার্শাল 30px   শূণ্য পদ    এয়ার ভাইস মার্শাল 30px    এয়ার ভাইস মার্শাল শরিফ উদ্দিন সরকার - সহকারী চীফ অফ এয়ার স্টাফ (পরিকল্পনা), (এসিএএস- প্লান), ঢাকা সেনানিবাস, ঢাকা   এয়ার ভাইস মার্শাল জাভেদ তানভীর খান - সহকারী চীফ অফ এয়ার স্টাফ (অপারেশন), (এসিএএস- অপস), ঢাকা সেনানিবাস, ঢাকা   এয়ার ভাইস মার্শাল মোহাম্মদ জাহিদুল সাঈদ - সহকারী চীফ অফ এয়ার স্টাফ (রক্ষণাবেক্ষণ), (এসিএএস- মেইন্ট), ঢাকা সেনানিবাস, ঢাকা   এয়ার ভাইস মার্শাল রুশাদ দ্বীন আসাদ - সহকারী চীফ অফ এয়ার স্টাফ (প্রশাসন), (এসিএএস- এডমিন), ঢাকা সেনানিবাস, ঢাকা    এয়ার ভাইস মার্শাল খাইরুল আফসার - এয়ার অফিসার কমান্ডিং(এওসি), বিএএফ ঘাঁটি বাশার, তেজগাঁও ঢাকা    এয়ার ভাইস মার্শাল এ.এফ.এম শামীমুল ইসলাম - এয়ার অফিসার কমান্ডিং(এওসি), বিএএফ ঘাঁটি বঙ্গবন্ধু, কুর্মিটোলা, ঢাকা   এয়ার ভাইস মার্শাল মোস্তফা মাহমুদ সিদ্দিকী - এয়ার অফিসার কমান্ডিং(এওসি), বিএএফ ঘাঁটি জহুরুল হক, পতেঙ্গা, চট্টগ্রাম   এয়ার ভাইস মার্শাল হায়দার আবব্দুল্লাহ - এয়ার অফিসার কমান্ডিং(এওসি), বিএএফ ঘাঁটি কক্সবাজার, কক্সবাজার জেলা   এয়ার ভাইস মার্শাল সৈয়দ সায়দুর রাহমান- এয়ার অফিসার কমান্ডিং(এওসি), বিএএফ ঘাঁটি মতিউর রহমান, যশোর   এয়ার ভাইস মার্শাল মো. মোস্তফা মাহমুদ সিদ্দিক - চেয়ারম্যান, সিভিল এভিয়েশন অথরিটি অব বাংলাদেশ (সিএএবি), (চেয়ারম্যান সিএএবি), ঢাকা    এয়ার ভাইস মার্শাল এ কে এম মনিরুল বাহার - উপাচার্য, বঙ্গবন্ধু শেখ মুজিবুর রহমান এভিয়েশন অ্যান্ড অ্যারোস্পেস বিশ্ববিদ্যালয়, (ভিসি বিএএইউ), রংপুর    এয়ার ভাইস মার্শাল তৌহিদুল ইসলাম, কমান্ড্যান্ট, বঙ্গবন্ধু অ্যারোনটিক্যাল সেন্টার (কমবিএসি), ঢাকা  এয়ার ভাইস মার্শাল মুস্তাফিজুর, সিনিয়র ডিরেক্টরিং স্টাফ (নেভি), জাতীয় প্রতিরক্ষা কলেজ (এনডিসি), মিরপুর সেনানিবাস (নেভি-১)- ২৭তম বিএমএ দীর্ঘ মেয়াদী কোর্স, ইঞ্জিনিয়ারস।   আরও দেখুন    বাংলাদেশ সেনাবাহিনীর কর্মরত জেনারেলদের তালিকা  বাংলাদেশ নৌবাহিনীতে কর্মরত অ্যাডমিরালদের তালিকা   তথ্যসূত্র    বহিঃসংযোগ         বিষয়শ্রেণী:বাংলাদেশ সামরিক সম্পর্কিত তালিকা
জুনিয়া সুজুকি (, ; জন্ম: ৭ জানুয়ারি ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।  ২০১২ সালে, সুজুকি জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন জুনিয়া সুজুকি ১৯৯৬ সালের ৭ই জানুয়ারি তারিখে জাপানের নুমাজুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সুজুকি জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছর খেলেছেন।  তথ্যসূত্র  বহিঃসংযোগ               বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:জাপানি প্রবাসী ফুটবলার বিষয়শ্রেণী:৩. লিগার খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:ওয়াসেদা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব মাচিদা জেলভিয়ার খেলোয়াড় বিষয়শ্রেণী:জে২ লিগের খেলোয়াড়
চাট্টায়ুম মুন্ডুম একটি ঐতিহ্যবাহী পোশাক যা ভারতের কেরালায় বসবাসকারী সিরিয়ান খ্রিস্টান নারীরা ব্যবহার করেন।  এটি একটি বিশেষ সাদা পোশাক, যার মধ্যে একটি সাদা ব্লাউজ রয়েছে এবং এটি শরীরের পুরো উপরের অংশ ( "চাট্টা" ) ঢেকে রাখে পাশাপাশি " মুন্ডু " নামে একটি দীর্ঘ সাদা পোশাক যা কোমরের চারপাশে আবৃত থাকে যা গোড়ালি পর্যন্ত পৌঁছায়। " চাট্টা " ইহুদি বংশোদ্ভূত এবং " মুন্ডু " দক্ষিণ ভারতীয় বংশোদ্ভূত। ব্যবহৃত মুন্ডু ৯.৫ গজ লম্বা হয়। "চাট্টা" বা ব্লাউজটি হয় সম্পূর্ণ হাতা হবে যা পুরো বাহুকে ঢেকে দেবে বা কনুইয়ের কাছাকাছি হবে।  পোশাকটি প্লীটিং করে পিছনের দিকেও অ্যাপেন্ডেজের মতো একটি পাখা তৈরি করা হয়। "কাভানি" বা "নেরিয়াথু" নামে পরিচিত সোনালি সীমানাসহ একটি ক্রিমিশ সাদা কাপড় যা বাম কাঁধে পরা হয় এবং নারীরা যখন বাড়ির বাইরে থাকে তখন মুন্ডুতে আটকে দেওয়া হয়। ঐতিহ্যগতভাবে গির্জায় নারীরা নিজেদেরকে আরেকটি সাদা কাপড় দিয়ে ঢেকে রাখে যার একটি সোনালী পাড় " কাসাভু " থাকে যা মাথার উপরে এবং কাঁধে ঢেকে রাখা হয়। এটি এখন বয়স্ক নারী অনুগামী এবং মার্গামকালী অভিনয়শিল্পীদের মধ্যে সীমাবদ্ধ। Anthropologica Vol 46, 2004, Canadian Anthropology Society, p. 262 ঐতিহ্যবাহী সিরিয়ান খ্রিস্টান নৃত্য মারগামকালী চাট্টায়ুম মুন্ডুমের সামান্য খাটো রূপ পরিধান করে পরিবেশিত হয়। The Hosten pictures of 1924 published by Prof. George Menachery may be referred to  থাম্ব| কেরালার নাসরানি বা সিরিয়ান খ্রিস্টানরা মুন্ডু পরা (পুরানো চিত্র থেকে)। ১৯৩৮ সালে কোচিন সরকারের রাজকীয় যুদ্ধ প্রচেষ্টার স্যুভেনিরে প্রকাশিত ছবি। থাম্ব| ঐতিহ্যবাহী পোশাকে সেন্ট থমাস খ্রিস্টান নারীরা (চাট্টায়ুম মুন্ডুম) থাম্ব| সিরিয়ান খ্রিস্টান নারীরা ঐতিহ্যবাহী পোশাকে মার্গামকালী পরিবেশন করছেন   আরও দেখুন    মার্থোমা নাস্রাণিগণ  মার্গ্গঙ্কলি  মুন্ডু   তথ্যসূত্র    গ্রন্থপঞ্জি      বিষয়শ্রেণী:ভারতীয় পোশাক বিষয়শ্রেণী:পোশাক
উস্তাদ এনায়েত খাঁ ( ); (১৮৯৪-১৯৩৮) (যিনি নাথ সিং নামেও পরিচিত), ছিলেন বিশ শতকের প্রথম দশকে ভারতের অন্যতম বিশিষ্ট সেতার ও সুরবাহার বাদক। তার পুত্র ছিলেন ভারতীয় শাস্ত্রীয় সঙ্গীতের বিখ্যাত বাঙালি সেতার বাদক বিলায়েত খাঁ যাকে যুদ্ধ পরবর্তী সময়ের ভারতের সর্বশ্রেষ্ঠ সেতার বাদক হিসাবে গণ্য করা হয়।   প্রারম্ভিক জীবন  এনায়েত খাঁ ১৮৮৪ খ্রিস্টাব্দে ব্রিটিশ ভারতের উত্তর -পশ্চিম প্রদেশে এক সঙ্গীতশিল্পী পরিবারে জন্মগ্রহণ করেন। তার পিতা খ্যাতিমান সেতার বাদক ইমদাদ খান পারিবারিক ইমদাদখানি শৈলীতে তথা ইটাওয়া ঘরানায় এনায়েতকে সেতার এবং সুরবাহার]] বাদ্যযন্ত্র বাজাতে শেখান।  প্রসঙ্গত, ইমদাদ খাঁ আগ্রার নিকটবর্তী ছোট গ্রাম  ইটাওয়ার চতুর্থ প্রজন্মের সফল সঙ্গীতজ্ঞ হিসাবে তাদের পারিবারিক সঙ্গীত শৈলী ইটাওয়া নামে পরিচিতি লাভ করে। এনায়েত খাঁ খেয়াল গায়ক বন্দে হোসেনের কন্যা বশিরন বেগমকে বিবাহ করেন। Profile of Enayat Khan on SwarGanga Music Foundation  Retrieved 28 December 2023   কর্মজীবন সম্পাদন  তিনি পরিবারের সদস্যদের নিয়ে কলকাতায় বসবাস শুরু করেন। তিনি সেখানে তার মাত্র ৪৩ বছর আয়ুর স্বল্প সময়ের বসবাস করলেও তিনি সেতারের অনেক অগ্রগামী তথা উন্নত কাজ করেছিলেন। সেতার বাজানো শৈলী 'গায়াকি আং' সৃষ্টি করেন, যা তার পিতা ইমদাদ খাঁ শুরু করে তাকে শেখান। তাছাড়া সেতারের কারুকাজ ও তৈরিতে তিনি নতুন মাত্রা দিয়েছেন। উদাহরণ স্বরূপ, তিনি এটির ভৌত মাত্রা তথা গড়ন প্রমিত তথা নির্দিষ্ট মাপে তৈরি করেছেন এবং উপরের রেজোনেটর গার্ড যোগ করেছেন, যা আজকের বাদকদের কাছে খুবই জনপ্রিয় হয়েছে। (যদিও তার নিজের বংশধররা এটি ব্যবহার করেনি)। সেতার বাজানোয় তার উন্নতি সেতারকে ব্যাপক দর্শকদের কাছে অনেক বেশি জনপ্রিয় করে তোলে। " যদিও এটা সত্য এই যে, 'তান তোদা' (যন্ত্রসঙ্গীতে 'রাপিড ফায়ার মাল্টি-স্ট্রোক' যা ঝড়ের গতিতে নানা ধরনের মাত্রায় ব্যবহৃত) শৈলীতে বাজিয়ে এনায়েত খাঁ যে সুনাম অর্জন করেন, বিলায়েত খাঁ সেরকম বাজান নি। তবে এর কারণ হিসাবে মোটামুটি নিশ্চিতভাবে অনুমান করা যায় যে, তিনি তার পিতা উস্তাদ এনায়েত খাঁ উদ্ভাবিত শৈলীর কীর্তিকে খর্ব করতে চান নি।""তাঁর সময়ে অন্য কোনো যন্ত্রশিল্পীর এত গভীরতা, নিপুণতা, জ্ঞান এবং যন্ত্রের শৈলীকে সংগঠিত ও পদ্ধতিগত করার ক্ষমতা ছিল না।" তিনি সেতার বাদন যা উত্তর ভারতের শিল্পকলার এক গুরুত্বপূর্ণ কেন্দ্রে বিকশিত ছিল এবং মুষ্টিমেয় অনুরাগীদের কাছে সীমাবদ্ধ ছিল, তাকে স্বাধীনতা সংগ্রামে উজ্জীবিত জাতীয় সংস্কৃতির আগ্রহে সাধারণ শ্রোতাদের মাঝে পৌঁছে দেন।  নোবেল পুরস্কার জয়ী রবীন্দ্রনাথ ছিলেন সঙ্গীত সহযোগী এবং ব্যক্তিগত বন্ধু। এনায়েত খাঁ-র কিছু সঙ্গীত সিডিতে প্রকাশিত হয়েছে।    মৃত্যু  উস্তাদ এনায়েত খাঁ ১৯৩৮ খ্রিস্টাব্দে ৪৩ বৎসর বয়সে মারা যান। তার চার সন্তানের দুই পুত্রেরাও ইমদাদখানি ঘরানার সঙ্গীতশিল্পী - বিশিষ্ট সেতার বাদক বিলায়েত খাঁ (১৯২৮-২০০৪)</ref> এবং সুরবাহার বাদকইমরাত খাঁ (১৯৩৫ -২০১৮)   বিষয়শ্রেণী:সেতার বাদক বিষয়শ্রেণী:হিন্দুস্তানি বাদ্যযন্ত্রী বিষয়শ্রেণী:১৯৩৮-এ মৃত্যু বিষয়শ্রেণী:১৮৯০-এর দশকে জন্ম
thumb|260px|হীরক সিংহাসন, গৌতম বুদ্ধের বোধিমণ্ড thumb|right|260px|এমেই পর্বতে বোধিসত্ত্ব সামন্তভদ্রের মূর্তি বোধিমণ্ড বা দাওচাং হলো বৌদ্ধধর্মে ব্যবহৃত শব্দ যার অর্থ "বোধোদয়ের অবস্থান"। বোধিমণ্ড বলতে বোধিসত্ত্বের বোধিলাভের আসনটিকে বোঝায়।Thurman, Robert. The Holy Teaching of Vimalakīrti: A Mahāyāna Scripture. 1992. p. 120 হরিভদ্রের মতে, এটি "আসন হিসাবে ব্যবহৃত স্থান, যেখানে বোধোদয়ের সারমর্ম উপস্থিত"।  বৌদ্ধ তীর্থযাত্রীরা নিয়মিতভাবে বোধিমণ্ডে যান, এবং কিছু জনপ্রিয় ধর্মনিরপেক্ষ পর্যটন গন্তব্যে পরিণত হয়েছে। বৌদ্ধধর্মের বিভিন্ন রূপের মধ্যে, এটা বিশ্বাস করা হয় যে বোধিমণ্ড হলো আধ্যাত্মিকভাবে বিশুদ্ধ স্থান, অথবা অন্যথায় ধ্যান ও বোধোদয়ের জন্য সহায়ক।  তথ্যসূত্র   বিষয়শ্রেণী:বৌদ্ধ দার্শনিক ধারণা
কিশোরীলাল রায় চৌধুরী বা কিশোরীলাল রায় (১৯ নভেম্বর, ১৮৪৮ - ৩ জুলাই, ১৯২৫) ছিলেন শিক্ষানুরাগী জমিদার। নিজে উচ্চশিক্ষিত না হলেও শিক্ষাবিস্তারে কাজ করেছেন। তিনি ১৮৮৪ সালের ৪ জুলাই তার পিতার নামে জগন্নাথ কলেজ প্রতিষ্ঠা করেন, যা বর্তমান জগন্নাথ বিশ্ববিদ্যালয় নামে পরিচিতি। তিনি ঢাকায় বাংলা বাজারে ১৮৮৭ সালে তার নিজ নামে কিশোরীলাল জুবিলী হাইস্কুল প্রতিষ্ঠা করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৪০,  তিনি ঢাকা বিশ্ববিদ্যালয়ের ধর্মীয় সংখ্যালঘুদের জন্য জগন্নাথ হল স্থাপন করেন। নাট্য চর্চার উন্নতির জন্য মালঞ্চ নামে ঢাকাতে তিনি একটি রঙ্গমঞ্চ গড়ে তোলেন। সেই রঙ্গমঞ্চটি বর্তমানে লায়ন্স সিনেমা নামে পরিচিত। বালিয়াটিতে তিনি একটি দাতব্য চিকিৎসালয় স্থাপন করেন যা অদ্যাবধি সরকারী নিয়ন্ত্রণে পরিচালিত হচ্ছে।  জন্ম ও মৃত্যু কিশোরীলাল রায় চৌধুরীর জন্ম মানিকগঞ্জ জেলার সাটুরিয়া উপজেলার বালিয়াটি জমিদার পরিবারের প্রখ্যাত পশ্চিম বাড়ীতে। ১৯২৫ সালের ৩ জুলাই বাবু কিশোরীলাল রায় চৌধুরী পরলোকগমন করেন।  তথ্যসূত্র  বিষয়শ্রেণী:১৮৪৮-এ জন্ম বিষয়শ্রেণী:১৯২৫-এ মৃত্যু বিষয়শ্রেণী:মানিকগঞ্জের ব্যক্তিত্ব বিষয়শ্রেণী:বাঙালি জমিদার